section_heading: Opis dobra
paragraph_text: Kamena dvokatnica Makijaveli - Jerković smještena je u Kutu, na samoj obali. Izvorno jednokatnica pripadala je hvarskoj obitelji Prdvarića čiji se grb nalazi na kući na tri mjesta. Na sjevernoj strani kuće, prema moru, je dvorište ograđeno visokim kamenim zidom. U prizemlju su konobe i cisterna. Katu se prilazi vanjskim stubištem na istočnoj strani. Čitavu širinu sjevernog pročelja obuhvaća dugi balkon s bogato ukrašenom kamenom ogradom, a manji balkon s istim ukrasima nalazi se i na južnom pročelju. Nadogradnjom drugog kata i preoblikovanjem krovišta promijenjen je izvorni izgled kuće, no ona je zadržala karakteristike ladanjske arhitekture renesansno - baroknog sloga 16. – 17. st.